సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అభిషేక్  అన్నయ్యా అని పిలవొద్దన్నాడు ?
జూనియర్ బచ్చన్ అభిషేక్‌కి, ఆశిన్‌కి మధ్య ఓసారి ఓ విచిత్ర పరిస్థితి ఎదురైందట.
TNN | Updated:
Aug 20, 2015, 10:38AM IST
జూనియర్ బచ్చన్ అభిషేక్‌కి, ఆశిన్‌కి మధ్య ఓసారి ఓ విచిత్ర పరిస్థితి ఎదురైందట. రెండేళ్ల క్రితం బోల్ బచ్చన్ సినిమాలో ఆమె అభిషేక్‌కి చెల్లి పాత్రలో నటించింది. ఆ సినిమాలో అన్నాచెల్లెళ్ల పాత్ర కావడంతో ఆయన్ని భాయిజాన్(అన్నయ్య) అని పిలవడం ఆమెకి అలవాటయిపోయింది. ఆ సినిమా షూటింగ్ పూర్తి కావడంతోనే అదే ఇద్దరు నటీనటులు ప్రధాన పాత్రలుగా ఆల్ ఈజ్ వెల్ సినిమా సెట్స్‌పైకి వెళ్లింది. ఆల్ ఈజ్ వెల్ మూవీలో అభిషేక్, ఆశిన్‌లు ఇద్దరూ ప్రేమికులుగా నటిస్తున్నారు.
అయితే బోల్ బచ్చన్ సినిమాతో అయిన అలవాటు ప్రకారమే ఆమె అభిషేక్‌ని భాయిజాన్ అని పిలవడం మొదలుపెట్టిందట. ఆశిన్ అలా పిలవడం చూసి షూటింగ్ స్పాట్‌లో వున్న వాళ్లంతా ఆశ్చర్యపోతూ అదేంటి అలా పిలుస్తోందంటూ ముక్కున వేలేసుకునే వాళ్లంట. ఇదంతా గమనించిన అభిషేక్ ఓ రోజు నా వద్దకొచ్చి.. తనని భాయిజాన్ అని పిలవొద్దని చెప్పాడంటోంది ఆశిన్. ఆయన అలా ఎందుకు అన్నాడో నేను అర్థం చేసుకోగలను. ఎందుకంటే మేం ఆర్టిస్టులం. సినిమాల్లో చేసే పాత్రల్ని బట్టి మేం ఒకరినొకరు పిలుచుకుంటుంటాం. అక్కడ ఎలా పిలుచుకున్నా వాటితో మా వ్యక్తిగత జీవితాలకు ఏ మాత్రం సంబంధం వుండదు. కానీ చూసేవాళ్లంతా అదోలా భావిస్తుంటారు కనుకే అభిషేక్ అలా చెప్పి వుంటాడంటోంది ఆశిన్.